Grad Ivanec
Dječji vrtić Ivančice Ivanec
[bookmark: _Hlk172110391]KLASA: 601-01/26-01/----
URBROJ: 2186-12-4-02-26----
Ivanec,------ 2026. godine

	Na temelju odredaba članka 22. stavka 2. alineje 9. Statuta Dječjeg vrtića Ivančice Ivanec (KLASA: 011-01/22-01/01, URBROJ:2186-12-4-04-22-04 od 28.11.2022., KLASA: 011-03/23-01, URBROJ: 2186-12-4-02-23-04 od 24.02.2023., te KLASA: 011-03/23-01, URBROJ: 2186-12-4-02-23-06 od 15. ožujka 2023. godine – pročišćeni tekst) na temelju članka 35. stavka 1. alineje 4. Zakona o predškolskom odgoju i obrazovanju („Narodne novine “ broj 10/97, 107/07, 94/13, 98/19, 57/22 i 101/23) Upravno vijeće Dječjeg vrtića Ivančice Ivanec na --- sjednici održanoj dana --------- 2026. godine donijelo je pod točkom --- dnevnog reda 

ODLUKU
[bookmark: _Hlk202165008]o prijedlogu izmjena i dopuna
Pravilnika o upisu djece u Dječji vrtić Ivančice Ivanec


Članak 1.

	U Pravilniku o upisu djece u Dječji vrtić Ivančice Ivanec (KLASA: 601-01/23-01/08, URBROJ: 2186-12-4-02-24-03, od 17. svibnja 2024. godine ) u članku 2. briše se cijeli 2. stavak.

Članak 2.

	U članku 14. briše se cijeli 1. stavak. Cijeli 2. stavak se mijenja i sad glasi : „Kada je broj slobodnih podnesenih e-Prijava koja se odnose na djecu veći od broja slobodnih mjesta po odgojnim (dobnim) skupinama, djeca se upisuju prema kriterijima iz članka 15. ovog Pravilnika“


Članak 3.

	U članku 28. dodaje se 2. stavak i sad glasi:
„Premještaj djeteta iz područnog odjeljenja u Radovanu u centralni objekt u Ivancu provodi se na pisani zahtjev roditelja o kojemu odlučuje ravnatelj temeljem slijedećih kriterija:


KRITERIJ PREBIVALIŠTA DJETETA 

Prednost pri premještaju djece iz područnog odjeljenja u Radovanu u centralni objekt u Ivancu ostvaruju djeca s prebivalištem na području Grada Ivanca.

KRITERIJ STAROSTI DJETETA

Ukoliko se za isto mjesto u centralni objekt u Ivancu za premještaj iz područnog odjeljenja u Radovanu javi veći broj djece, prednost kod premještaja ostvaruje starije dijete s prebivalištem na području Grada Ivanca.

U članku 28. dodaje se 3. stavak i sad glasi: Premještaj djeteta iz područnog odjeljenja u Radovanu u centralni objekt u Ivancu provodi se temeljem pisanog zahtjeva roditelja kojeg razmatra ravnatelj vrtića. 
U slučaju da dijete ostvari pravo premještaja iz područnog odjeljenja u Radovanu u centralni objekt u Ivancu sklopit će se novi ugovor o pružanju usluga Dječjeg vrtića Ivančice Ivanec
 o ostvarivanju prava u centralnom objektu u Ivancu“.

Članak 4.

	U članku 34. stavak 2. briše se u cijelosti, te sad stavak 3 postaje stavak 2, stavak 4 postaje stavak 3 i tako sve do stavka 12 koji postaje stavak 11 u navedenom članku.

Članak 5.

Ostale odredbe Pravilnika ostaju nepromijenjene.

Članak 6.

Sukladno člancima 17. i 22. Statuta Dječjeg vrtića Ivančice Ivanec (KLASA: 011-03/23-01, URBROJ: 2186-12-4-02-23-06, od 15. ožujka 2023. godine) za donošenje izmjena i dopuna Pravilnika o unutarnjem ustrojstvu i načinu rada Dječjeg vrtića Ivančice Ivanec potrebna je suglasnost Osnivača, te će se ova Odluka uputiti Osnivaču na daljnje postupanje.


Obrazloženje:
	
Sukladno Odluci o proglašenju Zakona o izmjenama i dopuni zakona o predškolskom odgoju i obrazovanju (KLASA: 011-02/26-02/13 URBROJ: 71-10-01/1-2-2 od dana 25. veljače 2026. godine) u Pravilniku o upisima djece u dječji vrtić Ivančice Ivanec dosadašnja odredba prema kojoj su djeca koja do 1. travnja navrše četiri godine imala prednost pri upisu je izbrisana.
Prema tumačenju Ministarstva odgoja i obrazovanja u dosadašnjoj praksi navedena odredba se nije pokazala svrhovitom s obzirom da se njome smanjivao broj mjesta u jasličkim programima, tj. Zakonodavac je procijenio da je ta odredba dovodila do manjka mjesta u jaslicama i otežavala upis mlađe djece.

Osim navedenog bilo je potrebno razgraničiti razliku između kriterija pri premještaju djece iz područnog odjeljenja u Radovanu u centralni objekt u Ivancu kako bi postupak bio transparentan.
Prednost kod premještaja djece iz područnog odjeljenja u Radovanu u centralni objekt u Ivancu ostvaruju djeca s prebivalištem na području Grada Ivanca. Time bi se dala prednost za premještaj djeci s područja Grada Ivanca ispred djece iz drugih jedinica lokalne samouprave. 
U slučaju da se za isto mjesto premještaja javi više djece, drugi kriterij starosti djeteta daje prednost starijoj djeci kao što je primjer u sustavu e-upisi koji po automatizmu prednost daje starijoj djeci pri redovnim upisima djece u vrtić, a sve temeljem Zakona . Glavna poveznica između e-Upisa i Zakona utvrđena je člankom 20. stavkom 7. Zakona, koji izrijekom propisuje da se upisi u dječje vrtiće mogu provoditi elektroničkim putem. Ova zakonska odredba uvedena je izmjenama Zakona s ciljem digitalizacije, administrativnog rasterećenja i osiguravanja transparentnosti procesa.
	Odredbama članka 17. i 22. statuta Dječjeg vrtića Ivančice Ivanec utvrđeno je da tijela Vrtića ne mogu bez suglasnosti Osnivača odlučivati o upisu djece i o mjerilima odnosno o izmjenama Pravilnika o upisu djece u Dječji vrtić Ivančice Ivanec. S obzirom da Upravno vijeće donosi Prijedlog odluke o izmjenama i dopunama Pravilnika o upisu djece u dječji vrtić Ivančice Ivanec, temeljem navedenog Prijedlog odluke izmjena i dopuna Pravilnika o upisu djece u Dječji vrtić Ivančice Ivanec dostaviti će se Osnivaču na daljnje postupanje.


						                                    Predsjednica Upravnog vijeća:

